ఎం. విశ్వేశ్వర రాజు

మత్స్యరాస విశ్వేశ్వర రాజు ఆంధ్రప్రదేశ్ రాష్ట్రానికి చెందిన రాజకీయ నాయకుడు.  ఆయన 2024లో జరిగిన ఆంధ్రప్రదేశ్ శాసనససభ ఎన్నికలలో  పాడేరు నియోజకవర్గం నుండి ఎమ్మెల్యేగా గెలిచాడు . భగత కమ్యూనిటీ కి చెందినవారు. 
జననం, విద్యాభాస్యం 
ఎం. విశ్వేశ్వర రాజు 985 జులై 1న ఆంధ్రప్రదేశ్ రాష్ట్రం, అల్లూరి సీతారామరాజు జిల్లా, జి. మాడుగుల మండలం,  కిల్లంకోట గ్రామంలో పెంటం రాజు, సుభద్రమ్మ దంపతులకు జన్మించాడు. ఆయన ఎం.ఏ, & ఎల్‌ఎల్‌బీ పూర్తి చేశాడు. విశ్వేశ్వర రాజు 2001 నుంచి 2006 వరకూ గిరిజన విద్యార్ధి సంఘం నాయకుడిగా వసతిగృహ సమస్యలపై ర్యాలీలు, రాస్తారోకోలు చేపట్టాడు, 2011 వరకూ జీఎస్‌యూ, ఏఐఎస్ఎఫ్ కార్యదర్శిగా పని చేశాడు.

రాజకీయ జీవితం
ఎం. విశ్వేశ్వర రాజు 2019 సార్వత్రిక ఎన్నికల ముందు వైఎస్సార్ కాంగ్రెస్ పార్టీలో చేరి పాడేరు నియోజకవర్గ సమన్వయకర్తగా వ్యవహరించి అనంతరం జరిగిన పరిణామాలతో 2019 ఎన్నికలకు ముందు సమన్వయకర్త పదవి నుంచి అధిష్ఠానం తప్పించింది. ఆయన ఆ తరువాత వైసీపీ రాష్ట్ర కార్యదర్శిగా, రాష్ట్ర ఎస్టీ కమిషన్ సభ్యుడిగా పని చేశాడు. 

ఎం. విశ్వేశ్వర రాజు 2024లో జరిగిన ఆంధ్రప్రదేశ్ శాసనససభ ఎన్నికలలో  పాడేరు నియోజకవర్గం నుండి వైయ‌స్ఆర్‌సీపీ అభ్యర్థిగా పోటీ చేసి తన సమీప ప్రత్యర్థి టీడీపీ అభ్యర్థి గిడ్డి ఈశ్వరీపై 19338 ఓట్ల తేడాతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. 

మత్స్యరాస విశ్వేశ్వరరాజు 2024 సెప్టెంబర్ 26న అల్లూరి సీతారామరాజు జిల్లా వైసీపీ అధ్యక్షుడిగా నియమితుడయ్యాడు.

మూలాలు

వర్గం:ఆంధ్రప్రదేశ్ శాసన సభ్యులు (2024)
వర్గం:వై.యస్.ఆర్. కాంగ్రెస్ పార్టీ రాజకీయ నాయకులు